[bookmark: _Toc240894775][bookmark: _Toc174449955][bookmark: _Toc174520790]ΠΑΡΑΡΤΗΜΑ I: ΤΕΧΝΙΚΕΣ ΠΡΟΔΙΑΓΡΑΦΕΣ 
1. [bookmark: _Toc225774919][bookmark: _Toc227844627][bookmark: _Toc240894776]ΤΕΧΝΙΚΕΣ ΠΡΟΔΙΑΓΡΑΦΕΣ
Στο πλαίσιο του διαγωνισμού, η Τράπεζα επιθυμεί την παροχή υπηρεσιών φιλοξενίας για τη διενέργεια έγχαρτων και ψηφιακών εξετάσεων, οι οποίες θα πραγματοποιούνται με φυσική παρουσία των εξεταζόμενων. Η διενέργεια των εξετάσεων θα πραγματοποιείται αρχικά με χρήση έντυπου εξεταστικού υλικού, έως την ολοκλήρωση της διαδικασίας ψηφιοποίησης της εξεταστικής διαδικασίας και την έναρξη παραγωγικής λειτουργίας του λογισμικού ψηφιακών εξετάσεων. Έκτοτε, η εξεταστική διαδικασία θα διενεργείται με ηλεκτρονικό τρόπο με τη χρήση λογισμικού ψηφιακών εξετάσεων, σύμφωνα με τις επιχειρησιακές ανάγκες και τις οδηγίες της Τράπεζας. Στο παρόν κεφάλαιο εξειδικεύονται οι απαιτήσεις που θα πρέπει να πληροί ο χώρος φιλοξενίας των εξετάσεων τόσο ως προς τη φυσική και τεχνική υποδομή όσο και ως προς την οργάνωση και τη λειτουργική υποστήριξη, προκειμένου να διασφαλίζεται η ομαλή, ασφαλής και αδιάβλητη διενέργεια είτε των έγχαρτων είτε των ψηφιακών εξετάσεων.
Επισημαίνεται ότι οι απαιτήσεις των ενοτήτων 1.1 και 1.2 αποτελούν ελάχιστες προδιαγραφές. Η μη συμμόρφωση με οποιαδήποτε εξ αυτών συνεπάγεται απόρριψη της προσφοράς. 
1.1. [bookmark: _Toc240894777]ΒΑΣΙΚΕΣ ΑΠΑΙΤΗΣΕΙΣ ΔΙΕΞΑΓΩΓΗΣ ΕΞΕΤΑΣΤΙΚΗΣ ΔΙΑΔΙΚΑΣΙΑΣ 
Οι παρεχόμενες υπηρεσίες από τους συμμετέχοντες στον διαγωνισμό θα πρέπει να ικανοποιούν κατ’ ελάχιστον τα ακόλουθα χαρακτηριστικά:
· Διεξαγωγή των εξετάσεων κατά τη διάρκεια 4 Σαββατοκύριακων (ΣΚ) ανά έτος (συνήθως κατά τους μήνες Φεβρουάριο, Μάιο, Σεπτέμβριο, Νοέμβριο).
· Συμμετοχή δια ζώσης (on-site) κατά μέσο όρο 1.000[footnoteRef:2] εξεταζόμενων ανά ΣΚ.  [2:  Ο μέγιστος αριθμός των εξεταζόμενων ανά ΣΚ είναι 1.200 άτομα, τα οποία κατανέμονται κατά κανόνα σε 3 διαδοχικά slots ανά ημέρα.] 

· Ταυτόχρονη συμμετοχή τουλάχιστον 200 εξεταζόμενων, είτε σε έγχαρτο είτε σε ψηφιακό περιβάλλον, κατά περίπτωση. 
· Διάρκεια εξέτασης: ενενήντα (90) λεπτά.
1.1.1. [bookmark: _Toc240894778]ΜΕΤΑΒΑΤΙΚΗ ΠΕΡΙΟΔΟΣ ΨΗΦΙΟΠΟΙΗΣΗΣ ΕΞΕΤΑΣΕΩΝ
Η Τράπεζα βρίσκεται σε διαδικασία σταδιακής μετάβασης από το υφιστάμενο μοντέλο έγχαρτης διενέργειας εξετάσεων σε μοντέλο ψηφιακής εξεταστικής διαδικασίας μέσω εξειδικευμένου λογισμικού. Μέχρι την πλήρη μετάβαση στην ψηφιακή διαδικασία, οι εξετάσεις θα διενεργούνται με χρήση έντυπου υλικού, ενώ σε μεταγενέστερο στάδιο και ανάλογα με τον βαθμό υλοποίησης της ψηφιακής λύσης, την επιχειρησιακή ετοιμότητα και τις ανάγκες της Τράπεζας, θα διενεργούνται μέσω ψηφιακού περιβάλλοντος. Κατά τη μεταβατική αυτή περίοδο και εφεξής, ο Ανάδοχος θα κληθεί να συνεργαστεί με τον πάροχο που θα αναλάβει την ανάπτυξη του λογισμικού για την Τράπεζα.
Οι Συμμετέχοντες οφείλουν να μπορούν να υποστηρίξουν και τα δύο μοντέλα διενέργειας εξετάσεων, σύμφωνα με τις απαιτήσεις του παρόντος τεύχους και τις εκάστοτε οδηγίες της Τράπεζας,  χωρίς να απαιτείται η ταυτόχρονη υποστήριξη και εφαρμογή των δύο μοντέλων κατά την ίδια εξεταστική διαδικασία.
1.2. [bookmark: _Toc240894779]ΑΠΑΙΤΗΣΕΙΣ ΦΥΣΙΚΗΣ ΚΑΙ ΥΛΙΚΟΤΕΧΝΙΚΗΣ ΥΠΟΔΟΜΗΣ
Ο χώρος φιλοξενίας θα πρέπει να βρίσκεται στην Αθήνα, σε περιοχή που διαθέτει εύκολη πρόσβαση με Μέσα Μαζικής Μεταφοράς και ιδιωτικό όχημα, να έχει κατάλληλη χωρητικότητα, διάταξη και υλικοτεχνική υποδομή για την ταυτόχρονη εξυπηρέτηση του αριθμού των εξεταζόμενων που αναφέρεται ανωτέρω και να διασφαλίζει τις απαιτήσεις, την αξιοπιστία και την ακεραιότητα της εξεταστικής διαδικασίας, καθώς και τις απαραίτητες συνθήκες υγιεινής και ασφάλειας. 


1. [bookmark: _Toc227133058][bookmark: _Toc240894780]
2. [bookmark: _Toc227133059][bookmark: _Toc240894781]
2.1. [bookmark: _Toc227133060][bookmark: _Toc240894782]
2.2. [bookmark: _Toc227133061][bookmark: _Toc240894783]
1.2. [bookmark: _Toc240894784]
1.2.1. [bookmark: _Toc240894785]ΑΠΑΙΤΗΣΕΙΣ ΦΥΣΙΚΗΣ ΥΠΟΔΟΜΗΣ
Ο χώρος φιλοξενίας, και για τα δύο μοντέλα εξετάσεων, είναι απαραίτητο να:
· δύναται να φιλοξενήσει τουλάχιστον διακόσιους (200) εξεταζόμενους ταυτόχρονα είτε σε ενιαία αίθουσα είτε σε πολλαπλές που βρίσκονται στις ίδιες εγκαταστάσεις,
· διαθέτει κατάλληλα διαμορφωμένο προθάλαμο ή αίθουσα για τη συγκέντρωση των υποψηφίων πριν από την ταυτοποίηση και την είσοδό τους στις αίθουσες που θα επιτρέπει την ομαλή ροή των διαδοχικών ομάδων εξέτασης,
· πληροί όλες τις απαιτήσεις υγιεινής και ασφάλειας (π.χ. πυρασφάλεια, ηλεκτρολογική ασφάλεια, έξοδοι διαφυγής με κατάλληλη σήμανση, εξαερισμός, καθαριότητα χώρων), 
· είναι προσβάσιμος σε άτομα με αναπηρία,
· διαθέτει τουλάχιστον μία τηλεφωνική γραμμή και μία ενεργή διεύθυνση ηλεκτρονικού ταχυδρομείου για την υποστήριξη της επικοινωνίας στο πλαίσιο της φιλοξενίας της εξεταστικής διαδικασίας, 
· διαθέτει δυνατότητα χρήσης  εκτυπωτή, 
· διαθέτει επιπλέον χώρο για φιλοξενία γραμματείας (ενδεικτικά 7 καθήμενα άτομα),
· διαθέτει επιπλέον αίθουσα για κάλυψη υποστηρικτικών αναγκών (π.χ. για φιλοξενία ιατρικού προσωπικού, διεξαγωγή προφορικής διαδικασίας) 
· διαθέτει πλήρως εξοπλισμένο φαρμακείο για πρώτες βοήθειες.
Περαιτέρω, οι αίθουσες στις οποίες θα διεξάγεται η εξεταστική διαδικασία είναι απαραίτητο να:
· είναι είτε ισόγειες ή σε όροφο, 
· διαθέτουν φυσικό εξαερισμό, φυσικό φωτισμό, επαρκή θέρμανση και ψύξη, καθώς και κατάλληλες συνθήκες για τη διεξαγωγή των εξετάσεων (επαρκή φωτισμό, μειωμένο θόρυβο),
· είναι κατάλληλα διαμορφωμένες ώστε, (i) σε περίπτωση διενέργειας έγχαρτων εξετάσεων, να υπάρχει απόσταση ενάμιση (1,5) μέτρου μεταξύ των εξεταζόμενων και (ii) σε περίπτωση διενέργειας ψηφιακών εξετάσεων, να υπάρχει απόσταση ενός (1) μέτρου μεταξύ των οθονών των ηλεκτρονικών υπολογιστών των εξεταζόμενων, προκειμένου να αποτρέπεται, στο μέτρο του δυνατού, η οπτική επαφή με το εξεταστικό υλικό/οθόνες των παρακείμενων εξεταζόμενων,
· είναι εξοπλισμένες με εργονομικά καθίσματα και κατάλληλα θρανία που να υποστηρίζουν τη διενέργεια εξετάσεων είτε με χρήση έντυπου εξεταστικού υλικού είτε με χρήση ηλεκτρονικών υπολογιστών, κατά περίπτωση, 
· επιτρέπουν την επιτήρηση από πολλαπλά σημεία και να μην έχουν τυφλά σημεία,
· είναι σαφώς διακεκριμένες από λοιπούς χώρους που δεν χρησιμοποιούνται για την εξεταστική διαδικασία,
· είναι, τουλάχιστον μία εξ αυτών, προσβάσιμη σε άτομα με αναπηρία.
1.2.2. [bookmark: _Toc240894786]ΑΠΑΙΤΗΣΕΙΣ ΥΛΙΚΟΤΕΧΝΙΚΗΣ ΥΠΟΔΟΜΗΣ
Σε περίπτωση διενέργειας ψηφιακών εξετάσεων, ο χώρος φιλοξενίας θα πρέπει να δύναται να υποστηρίξει την απαιτούμενη υλικοτεχνική υποδομή και τον σχετικό εξοπλισμό, σύμφωνα με τις ελάχιστες τεχνικές προδιαγραφές που παρατίθενται στον ακόλουθο Πίνακα[footnoteRef:3]: [3:  Συγκεκριμένες προδιαγραφές σχετικά με τις προδιαγραφές των Η/Υ και του Δικτύου θα συμφωνηθούν μετά την επιλογή του λογισμικού της εξεταστικής διαδικασίας.] 

Πίνακας 1: Χαρακτηριστικά υλικοτεχνικής υποδομής
	Προδιαγραφές Τερματικού

	Είδος Τερματικού
	Desktop ή Laptop[footnoteRef:4] [4:  Επισημαίνεται ότι το είδος του Η/Υ που θα διατεθεί προς χρήση για τη διεξαγωγή των εξετάσεων θα πρέπει να είναι ίδιο για όλους τους εξεταζόμενους (είτε desktop είτε laptop για το σύνολο των εξεταζόμενων.)] 


	Οθόνη
	24’’ ιντσών ή μεγαλύτερη ανεξαρτήτως του είδους του τερματικού

	Πληκτρολόγιο
	Πληκτρολόγιο USB

	Ποντίκι
	Οπτικό ποντίκι με ροδέλα κύλισης USB

	Λειτουργικό Σύστημα
	Αδειοδοτημένα Windows 11 64bit με τις τελευταίες ενημερώσεις

	Επεξεργαστής
	Τουλάχιστον Intel core i5 13ης γενιάς ή νεότερος ή αντίστοιχος AMD 

	Μνήμη
	Τουλάχιστον 16GB ή περισσότερο

	Σκληρός Δίσκος
	Τουλάχιστον 128GB, SSD Προτιμητέος

	Υποστηριζόμενο Λογισμικό

	Λογισμικό Φυλλομετρητή (browser)
	Εγκατεστημένο λογισμικό σύγχρονου φυλλομετρητή (browser) στην τελευταία έκδοση (ενδεικτικά: Google Chrome, Microsoft Edge, Mozilla Firefox)

	Secure/safe browser
	Εγκατεστημένο και κατάλληλα παραμετροποιημένο λογισμικό Safe Exam Browser για τον περιορισμό της πρόσβασης του τερματικού υπολογιστή αποκλειστικά στην εγκεκριμένη εξεταστική εφαρμογή

	Λογισμικό προστασίας
	Εγκατεστημένο και ενεργό λογισμικό antivirus, ενημερωμένο στην τελευταία διαθέσιμη έκδοση

	Προσβασιμότητα
	Αναγνώστης οθόνης και μεγέθυνση οθόνης (Narrator και Magnifier) σε περίπτωση που ο υπολογιστής χρησιμοποιηθεί από άτομο με περιορισμένη όραση

	Προδιαγραφές Δικτύου[footnoteRef:5] [5:  Συγκεκριμένες προδιαγραφές σχετικά με το Δίκτυο (είτε τοπικό, είτε στο Διαδίκτυο) θα συμφωνηθούν μετά την επιλογή του λογισμικού της εξεταστικής διαδικασίας.] 


	Τύπος Σύνδεσης Τερματικών Συσκευών
	Ενσύρματη μέσω καλωδίου Ethernet ή ασύρματη μέσω Wi-Fi 

	Ταχύτητα Backbone Δικτύου
	Τουλάχιστον 1Gbps 

	Ταχύτητα Σύνδεσης Internet
	Τουλάχιστον 200 Mbps download/ 200 Mbps upload

	Συνδεσιμότητα στο κλειστό δίκτυο της εξέτασης
	Η συνδεσιμότητα στο δίκτυο της εξέτασης (ενσύρματο ή ασύρματο) θα περιορίζεται αποκλειστικά στα εξουσιοδοτημένα τερματικά που συμμετέχουν στη διαδικασία των εξετάσεων. 

	Συνδεσιμότητα στο ανοιχτό wi-fi του χώρου φιλοξενίας
	Ανοιχτή συνδεσιμότητα στο wi-fi του χώρου φιλοξενίας 

	Τεχνολογία ασφάλειας Wi-Fi 
	Υποστήριξη WPA3 


Στην περίπτωση της ψηφιακής διενέργειας εξετάσεων, επιπλέον των ανωτέρω θα πρέπει: 
· οι σταθμοί εργασίας των εξεταζόμενων:
· να συνδέονται κατά προτίμηση μέσω ενσύρματου δικτύου, ενώ σε περίπτωση χρήσης ασύρματης σύνδεσης θα πρέπει να τεκμηριώνεται ότι αυτή επαρκεί για την απρόσκοπτη, ασφαλή και σταθερή λειτουργία του συστήματος, 
· να διαθέτουν αξιόπιστη ηλεκτροδότηση με πρόβλεψη για αδιάλειπτη παροχή ισχύος (UPS) για τουλάχιστον 2 ώρες, ώστε να διασφαλίζεται η απρόσκοπτη συνέχεια της εξέτασης σε περιπτώσεις διακοπής ρεύματος,
· να διατίθεται εφεδρικό υλικό (υπολογιστής/οθόνη/πληκτρολόγιο/ποντίκι) το οποίο θα χρησιμοποιείται από τους εξεταζόμενους σε περίπτωση δυσλειτουργίας του υπάρχοντος. Το ποσοστό του εφεδρικού εξοπλισμού θα πρέπει να αντιστοιχεί στο 5% επί του προσφερόμενου εξοπλισμού,
· να παρέχεται εφεδρικό σύστημα σύνδεσης στο δίκτυο σε περίπτωση μη διαθεσιμότητας του δικτύου (είτε ενσύρματο είτε ασύρματο) για οποιοδήποτε λόγο, προς διασφάλιση της απρόσκοπτης λειτουργίας της εξεταστικής διαδικασίας,
· να υπάρχει δυνατότητα (είτε από την ομάδα τεχνικής υποστήριξης του εκπαιδευτικού κέντρου είτε από την ομάδα υποστήριξης του λογισμικού) κεντρικής διαχείρισης των Η/Υ που χρησιμοποιούνται από τους εξεταζόμενους (ενδεικτικά κλείδωμα ρυθμίσεων,  αποτροπή μη εξουσιοδοτημένων αλλαγών κατά τη διάρκεια της εξέτασης).


2. [bookmark: _Toc225774920][bookmark: _Toc227844628][bookmark: _Toc240894787]ΥΠΗΡΕΣΙΕΣ ΟΡΓΑΝΩΣΗΣ ΚΑΙ ΛΕΙΤΟΥΡΓΙΚΗΣ ΥΠΟΣΤΗΡΙΞΗΣ
Οι υπηρεσίες που περιγράφονται στην παρούσα ενότητα αποτελούν υποχρεωτικό αντικείμενο της προσφοράς των Συμμετεχόντων και θα πρέπει να παρέχονται καθ' όλη τη διάρκεια ισχύος της σύμβασης, σύμφωνα με τις απαιτήσεις της Τράπεζας. Οι Συμμετέχοντες υποχρεούνται να περιγράψουν αναλυτικά τόσο τις απαιτήσεις οργάνωσης και λειτουργικής υποστήριξης (ενότητα 2.1) όσο και τις συμπληρωματικές υπηρεσίες (ενότητα 2.2), οι οποίες θα ληφθούν υπόψη κατά την τεχνική αξιολόγηση των προσφορών. Οι υπηρεσίες της ενότητας 2.2 θα πρέπει, επιπλέον, να αποτυπώνονται και να τιμολογούνται διακριτά στην οικονομική προσφορά.
2. [bookmark: _Toc240894788]
2.1. [bookmark: _Toc240894789]ΑΠΑΙΤΗΣΕΙΣ ΟΡΓΑΝΩΣΗΣ & ΛΕΙΤΟΥΡΓΙΚΗΣ ΥΠΟΣΤΗΡΙΞΗΣ
Οι Συμμετέχοντες στον διαγωνισμό είναι απαραίτητο να διαθέτουν ικανή οργανωτική δομή και προσωπικό, καθώς και διαδικασίες για την υποστήριξη των εξετάσεων, έγχαρτων και ψηφιακών. Συγκεκριμένα, θα πρέπει να:
· δεσμεύουν τους απαραίτητους χώρους για τη διεξαγωγή και υποστήριξη των εξετάσεων σε συγκεκριμένες ημερομηνίες που θα κοινοποιούνται από την Τράπεζα τουλάχιστον τρεις (3) μήνες πριν τη διεξαγωγή των εξετάσεων,
· διαθέτουν ικανό αριθμό ατόμων για τεχνική και λειτουργική υποστήριξη κατά τη διάρκεια των εξετάσεων, 
· διαθέτουν ικανό αριθμό ατόμων για την επικοινωνία και τον συντονισμό ενεργειών με την Τράπεζα, τόσο πριν όσο και κατά τη διάρκεια των εξετάσεων, 
· διασφαλίζουν ότι το προσωπικό τους δεν έχει πρόσβαση στο περιεχόμενο των θεμάτων των εξετάσεων, στο έντυπο ή ψηφιακό εξεταστικό υλικό ή/και στα αποτελέσματα των εξεταζόμενων, παρά μόνο στον βαθμό που απαιτείται για την τεχνική ή λειτουργική υποστήριξη της διαδικασίας,
· διασφαλίζουν τις απαραίτητες συνθήκες υγιεινής και καθαριότητας των αιθουσών (π.χ. καθαρισμός των επιφανειών μεταξύ των διαδοχικών εξεταστικών βαρδιών),
· υποστηρίζουν την ομαλή προσέλευση, παραμονή και αποχώρηση των εξεταζόμενων από και προς τις αίθουσες εξέτασης,
· δύνανται να παρέχουν πόσιμο νερό στους εξεταζόμενους, 
· δύνανται να  παρέχουν, για περιπτώσεις ΑμεΑ, ατομικά ακουστικά (headphones) για ένα μικρό αριθμό σταθμών εργασίας, τα οποία θα είναι ενσύρματα (για αποφυγή παρεμβολών ή προβλημάτων μπαταρίας) και θα διαθέτουν καλύμματα μιας χρήσης ή θα απολυμαίνονται σχολαστικά μετά από κάθε χρήση,
· διαθέτουν θεσπισμένες και σαφείς διαδικασίες διαχείρισης έκτακτων περιστατικών και αναφοράς συμβάντων (π.χ. τεχνικές αστοχίες, διακοπές ρεύματος ή δικτύου, πυρκαγιά, σεισμός) και να διασφαλίζουν τη γνώση και εφαρμογή τους από το προσωπικό που εμπλέκεται στις εξετάσεις, 
· εφαρμόζουν πρακτικές περιβαλλοντικής διαχείρισης (π.χ. ανακύκλωση χαρτιού/πλαστικού) κατά τη διάρκεια των εξετάσεων,
· υποστηρίζουν, εφόσον ζητηθεί, διενέργεια δοκιμαστικής λειτουργίας (test run) πριν από την έναρξη της εξεταστικής διαδικασίας ψηφιακών εξετάσεων, με σκοπό την επιβεβαίωση της ορθής λειτουργίας του εξοπλισμού, του δικτύου και του λογισμικού των εξετάσεων,
· υποβάλλουν στην Τράπεζα στην περίπτωση ψηφιακών εξετάσεων (i) πριν από κάθε εξεταστική περίοδο αναφορά[footnoteRef:6] που θα πιστοποιεί την ετοιμότητα των εγκαταστάσεων και θα επιβεβαιώνει ότι πληρούνται όλες οι απαιτήσεις φυσικής υποδομής, υλικοτεχνικής υποδομής, οργάνωσης και λειτουργικής υποστήριξης που περιγράφονται στο παρόν, (ii) στο τέλος κάθε εξεταστικής διαδικασίας – σε περίπτωση που ζητηθεί από την Τράπεζα - αναλυτική αναφορά για τις τερματικές συσκευές που συνδέθηκαν στο κλειστό δίκτυο της εξέτασης. [6:  Το περιεχόμενο της αναφοράς θα καθοριστεί από την Τράπεζα σε συνεργασία με τον Ανάδοχο.  ] 



2.2. [bookmark: _Toc240894790]ΣΥΜΠΛΗΡΩΜΑΤΙΚΕΣ ΥΠΗΡΕΣΙΕΣ
Επιπρόσθετα, ο χώρος φιλοξενίας θα πρέπει να:
· παρέχει επαρκές και κατάλληλα εκπαιδευμένο προσωπικό επιτήρησης (ένα άτομο ανά 15 εξεταζόμενους και κατ’ ελάχιστον 2 άτομα ανά αίθουσα όταν η χωρητικότητα δεν ξεπερνά τις 40 θέσεις), το οποίο να είναι σε θέση να επιβλέπει τη διαδικασία εξέτασης, να παρεμβαίνει σε περιπτώσεις παραβίασης κανόνων ή τεχνικών δυσκολιών και να συνεργάζεται με τους εκπροσώπους της Τράπεζας, τους διαχειριστές του λογισμικού ή/και το helpdesk του εξεταστικού κέντρου, όταν απαιτείται. Σημειώνεται ότι η Τράπεζα διατηρεί το δικαίωμα της εξαίρεσης ή αιτήματος αντικατάστασης ατόμου επιτήρησης κατά την κρίση της, εφόσον αξιολογήσει ότι δεν πληρούνται τα απαιτούμενα ποιοτικά χαρακτηριστικά (ήθος, συμπεριφορά, δέσμευση)
· παρέχει προσωπικό ασφαλείας (κατ’ ελάχιστον 2 άτομα ανά ημέρα) για την υποστήριξη της εύρυθμης λειτουργίας του εξεταστικού χώρου και της ελεγχόμενης πρόσβασης, καθώς και τη διαχείριση ζητημάτων τάξης και ασφάλειας κατά τη διάρκεια της εξεταστικής διαδικασίας, 
· παρέχει βασικές υπηρεσίες σίτισης για τους εργαζομένους[footnoteRef:7] που συμμετέχουν στη διοργάνωση και υποστήριξη της εξεταστικής διαδικασίας (π.χ. καφέ και ελαφρύ σνακ κατά τη διάρκεια της ημέρας των εξετάσεων), [7:  Ο αριθμός των εργαζομένων είναι, κατ’ εκτίμηση, 80 άτομα ανά ΣΚ στην περίπτωση των έγχαρτων εξετάσεων και 60 άτομα ανά ΣΚ στην περίπτωση των ψηφιακών εξετάσεων.] 

Επισημαίνεται ότι οι παραπάνω υπηρεσίες θα συνεκτιμηθούν κατά την τεχνική αξιολόγηση των προσφορών και θα πρέπει να τιμολογηθούν διακριτά εντός της οικονομικής προσφοράς. 
Οι συμπληρωματικές υπηρεσίες αποτελούν μεταβλητό κόστος και θα ενεργοποιούνται κατά περίπτωση, ανάλογα με τις ανάγκες κάθε εξεταστικής περιόδου, αποκλειστικά κατόπιν σχετικού αιτήματος της Τράπεζας και εντός της συμφωνηθείσας προθεσμίας προετοιμασίας, όπως αυτή θα αποτυπώνεται στο Παράρτημα VII. Η τιμολόγησή τους θα πραγματοποιείται βάσει των υπηρεσιών που ζητήθηκαν από την Τράπεζα και παρασχέθηκαν πραγματικά, με εφαρμογή των αντίστοιχων συμβατικών τιμών μονάδας. Η Τράπεζα δεν αναλαμβάνει υποχρέωση ελάχιστης χρήσης ή παραγγελίας ούτε υποχρέωση εξάντλησης τυχόν εκτιμώμενου, προϋπολογισθέντος ή συμβατικού ποσού για τις υπηρεσίες αυτές.
3. [bookmark: _Toc227844629][bookmark: _Toc240894791]ΠΕΡΙΕΧΟΜΕΝΟ ΤΕΧΝΙΚΩΝ ΠΡΟΣΦΟΡΩΝ
Οι Συμμετέχοντες στον διαγωνισμό είναι απαραίτητο να αναφέρουν στην τεχνική προσφορά τους κατ’ ελάχιστον τα κάτωθι:
· παρουσίαση της εταιρείας που θα περιλαμβάνει: (α) περιγραφή της οργανωτικής δομής, (β) στοιχεία για το προσωπικό που θα διατεθεί για τις ανάγκες του έργου, (γ) τυχόν πιστοποιήσεις κατά διεθνή πρότυπα (π.χ. συμμόρφωση με τους ισχύοντες κανόνες ασφάλειας, προστασίας προσωπικών δεδομένων και κανονιστικής συμμόρφωσης), καθώς και (δ) αναφορές σε αντίστοιχα έργα φιλοξενίας απαραιτήτως ψηφιακών εξετάσεων μέσω συμπλήρωσης του Πίνακα στο Παράρτημα VI,
· αναλυτική περιγραφή της φυσικής υποδομής σύμφωνα με τα αναφερόμενα στην ενότητα 1.2.1, κατόψεις (floor plans), καθώς και ενδεικτικό φωτογραφικό υλικό,
· αναλυτική περιγραφή της υλικοτεχνικής υποδομής, σύμφωνα με τα αναφερόμενα στην ενότητα 1.2.2,  (επισημαίνεται ότι η απάντηση του υποψήφιου αναδόχου θα πρέπει να περιέχει Πίνακα με τα τεχνικά χαρακτηριστικά των Η/Υ όπως αυτά αναφέρονται στον Πίνακα 1 και της διαθέσιμης δικτυακής υποδομής, συμπεριλαμβανομένων κατ’ ελάχιστον, του είδους της σύνδεσης, της ονομαστικής και εγγυημένης ταχύτητας, της αρχιτεκτονικής του τοπικού δικτύου, καθώς και του τρόπου εφεδρείας και αποκατάστασης σε περίπτωση βλάβης),   
· συμπλήρωση του πίνακα συμμόρφωσης (compliance list) στο Παράρτημα V,
· αναλυτική περιγραφή των διαδικασιών οργάνωσης και λειτουργικής υποστήριξης, σύμφωνα με τα αναφερόμενα στην ενότητα 2.1, συμπεριλαμβανομένου αναλυτικού πλάνου διαχείρισης έκτακτων περιστατικών ή οριακών καταστάσεων όπως ενδεικτικά πτώση ρεύματος, αδυναμία σύνδεσης στο Internet,
· περιγραφή των συμπληρωματικών υπηρεσιών της ενότητας 2.2. 
4. [bookmark: _Toc225774921][bookmark: _Toc227844630][bookmark: _Toc240894792]ΕΙΔΙΚΟΙ ΟΡΟΙ
Οι Συμμετέχοντες πρέπει να καταθέσουν πλήρως καταρτισμένες τεχνικοοικονομικές προσφορές μόνο σε ηλεκτρονική μορφή. Οι προσφορές θα πρέπει να περιλαμβάνουν πλήρη, σαφή και τεκμηριωμένη περιγραφή των προσφερόμενων υπηρεσιών φιλοξενίας των εξετάσεων, σύμφωνα με τις απαιτήσεις του παρόντος τεύχους.
Οι Συμμετέχοντες οφείλουν να δηλώσουν εάν, κατά τα αναφερόμενα στη ενότητα 1.2 του παρόντος:
· διαθέτουν ήδη την απαιτούμενη υποδομή, 
· δύνανται να παρέχουν την απαιτούμενη υποδομή μέσω συνεργαζόμενου παρόχου, 
· δύνανται να υποστηρίξουν την απαιτούμενη υποδομή κατά τη μετάβαση στο ψηφιακό μοντέλο διενέργειας εξετάσεων.
Η Τράπεζα διατηρεί το δικαίωμα να ζητήσει από τους Συμμετέχοντες συμπληρωματικές πληροφορίες, διευκρινίσεις ή αποδεικτικά στοιχεία σχετικά με τα αναφερόμενα στην τεχνική και οικονομική προσφορά τους.
5. [bookmark: _Toc199155387][bookmark: _Toc225774922][bookmark: _Toc227844631][bookmark: _Toc240894793]ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ
Οι Συμμετέχοντες θα πρέπει να υποβάλουν χρονοδιάγραμμα προετοιμασίας των εγκαταστάσεων και του προσωπικού τους για κάθε εξεταστική περίοδο σύμφωνα με το Παράρτημα VII.
Το χρονοδιάγραμμα θα πρέπει να περιλαμβάνει:
· τον απαιτούμενο χρόνο προετοιμασίας των χώρων και της υποδομής πριν από κάθε εξεταστική περίοδο (i) για την περίπτωση των έγχαρτων εξετάσεων και (ii) για την περίπτωση των ψηφιακών εξετάσεων,
· τη δυνατότητα διενέργειας δοκιμαστικής λειτουργίας (test run) εντός τριών εργάσιμων ημερών πριν τη διεξαγωγή κάθε ψηφιακής εξεταστικής, εφόσον ζητηθεί, 
· τη διαδικασία αποκατάστασης ή αναπλήρωσης σε περίπτωση τεχνικής αστοχίας ή αδυναμίας χρήσης αίθουσας/εξοπλισμού. 
Για κάθε στάδιο θα πρέπει να αναφέρονται:
· η απαιτούμενη διάρκεια προετοιμασίας, 
· το εμπλεκόμενο προσωπικό (πλήθος και ειδικότητες), 
· τυχόν περιορισμοί ή εξαρτήσεις που δύνανται να επηρεάσουν τη διαθεσιμότητα των υπηρεσιών.
Τα ανωτέρω θα πρέπει να υποβληθούν βάσει του υποδείγματος στο Παράρτημα VII.
6. [bookmark: _Toc199155391][bookmark: _Toc225774926][bookmark: _Toc227844635][bookmark: _Toc240894794]ΧΡΟΝΟΣ ΠΑΡΟΧΗΣ ΥΠΗΡΕΣΙΩΝ
Ο Ανάδοχος υποχρεούται να διαθέτει τις συμφωνημένες εγκαταστάσεις, υποδομές και υπηρεσίες υποστήριξης στις ημερομηνίες που θα γνωστοποιούνται από την Τράπεζα σύμφωνα με τους όρους της σύμβασης.
Η παροχή των υπηρεσιών θα αφορά τις εξεταστικές περιόδους που θα ορίζονται από την Τράπεζα κατά τη διάρκεια ισχύος της σύμβασης.
Ο Ανάδοχος οφείλει να διασφαλίζει την έγκαιρη προετοιμασία των χώρων, του εξοπλισμού και του απαιτούμενου προσωπικού πριν από κάθε εξεταστική περίοδο, σύμφωνα με το υποβληθέν και εγκεκριμένο χρονοδιάγραμμα.



[bookmark: _Toc240894795]ΠΑΡΑΡΤΗΜΑ II: ΟΙΚΟΝΟΜΙΚΗ ΠΡΟΣΦΟΡΑ
[bookmark: _Toc174449956][bookmark: _Toc174520792]Οι Συμμετέχοντες υποχρεούνται να συμπληρώσουν τον Πίνακα Οικονομικής Προσφοράς βάσει του εξής σεναρίου αναφοράς, το οποίο καθορίζεται από την Τράπεζα αποκλειστικά για τις ανάγκες της συγκριτικής αξιολόγησης των Οικονομικών Προσφορών, και αντιστοιχεί σε:
· 1ο έτος: τέσσερις (4) εξεταστικές περίοδοι, εκ των οποίων οι τρεις (3) έγχαρτες και η μία (1) ψηφιακή,
· 2ο και 3ο έτος: τέσσερις (4) ψηφιακές εξεταστικές περίοδοι ανά έτος[footnoteRef:8], [8:  Για τις ανάγκες της συγκριτικής αξιολόγησης, το κόστος του 2ου και του 3ου έτους θα υπολογιστεί με βάση τις προσφερόμενες τιμές μονάδας του 1ου έτους, χωρίς τυχόν αναπροσαρμογή βάσει του Δείκτη Τιμών Καταναλωτή που αναφέρεται παρακάτω. Η τελευταία μπορεί να εφαρμόζεται μόνο κατά την εκτέλεση της σύμβασης, σύμφωνα με τα σχετικά αναφερόμενα.] 

με εκτιμώμενο αριθμό χιλίων διακοσίων (1.200) υποψηφίων ανά εξεταστική περίοδο, σύμφωνα με τα οριζόμενα στην ενότητα 1.1.

Πίνακας Οικονομικής Προσφοράς βάσει σεναρίου αναφοράς

	Α/Α
	ΠΕΡΙΓΡΑΦΗ
	ΕΤΗΣΙΟ ΚΟΣΤΟΣ
Σε € πλέον Φ.Π.Α.

	
	
	1ο έτος
	2ο έτος
	3ο έτος

	1.
	Διάθεση υποδομής & υπηρεσιών υποστήριξης έγχαρτων εξετάσεων (σύνολο)
	
	
	

	
	Αίθουσα 1 (χωρητικότητας Χ)
	
	
	

	
	Αίθουσα 2 (χωρητικότητας Υ)
	
	
	

	
	Αίθουσα Ν (χωρητικότητας Ζ)
	
	
	

	2.
	Διάθεση υποδομής & υπηρεσιών υποστήριξης[footnoteRef:9] ψηφιακών εξετάσεων (σύνολο) [9:  Συμπεριλαμβανομένης της on-site τεχνικής υποστήριξης. ] 

	
	
	

	
	Αίθουσα 1 (χωρητικότητας Χ)
	
	
	

	
	Αίθουσα 2 (χωρητικότητας Υ)
	
	
	

	
	Αίθουσα Ν (χωρητικότητας Ζ)
	
	
	

	3.
	Τυχόν επιπλέον χρεώσεις για προθάλαμο/αίθουσα συγκέντρωσης υποψηφίων, χώρο φιλοξενίας γραμματείας, αίθουσα κάλυψης υποστηρικτικών αναγκών[footnoteRef:10] [10:  Σύμφωνα με τα αναφερόμενα στην ενότητα 1.2.1.] 

	
	
	

	
	ΣΥΝΟΛΟ ΔΙΑΘΕΣΗΣ ΥΠΟΔΟΜΗΣ & ΥΠΗΡΕΣΙΩΝ ΥΠΟΣΤΗΡΙΞΗΣ (Α)
	
	
	

	Α/Α
	ΠΕΡΙΓΡΑΦΗ
	ΚΟΣΤΟΣ
Σε € πλέον Φ.Π.Α.
	Ενδεικτική ετήσια ποσότητα[footnoteRef:11] [11:  Οι ενδεικτικές ετήσιες ποσότητες υπολογίζονται βάσει τεσσάρων (4) εξεταστικών περιόδων (ΣΚ) ανά έτος και των ακόλουθων παραδοχών: (i) για το προσωπικό επιτήρησης, ένας (1) επιτηρητής ανά δεκαπέντε (15) ταυτόχρονα εξεταζόμενους και, κατ’ ελάχιστον, δύο (2) επιτηρητές ανά αίθουσα, (ii) για το προσωπικό ασφαλείας, κατ’ ελάχιστον δύο (2) άτομα ανά ημέρα και (iii) για τις υπηρεσίες σίτισης, εβδομήντα πέντε (75) άτομα ανά ΣΚ έγχαρτων εξετάσεων και πενήντα πέντε (55) άτομα ανά ΣΚ ψηφιακών εξετάσεων.] 

	ΕΤΗΣΙΟ ΚΟΣΤΟΣ
Σε € πλέον Φ.Π.Α.

	
	
	Μονάδα Μέτρησης
	Τιμή μονάδας (€)
	
	1ο έτος
	2ο έτος
	3ο έτος

	1.
	Προσωπικό επιτήρησης 
	
	
	
	
	
	

	2.
	Προσωπικό ασφαλείας 
	
	
	
	
	
	

	3.
	Υπηρεσίες σίτισης 
	
	
	
	
	
	

	
	ΣΥΝΟΛΟ ΔΙΑΘΕΣΗΣ ΣΥΜΠΛΗΡΩΜΑΤΙΚΩΝ ΥΠΗΡΕΣΙΩΝ (Β)
	
	
	

	
	ΣΥΝΟΛΟ ΟΙΚΟΝΟΜΙΚΗΣ ΠΡΟΣΦΟΡΑΣ (Α + Β)
	
	
	


Το σύνολο της οικονομικής προσφοράς θα χρησιμοποιηθεί από την Τράπεζα αποκλειστικά για τις ανάγκες της συγκριτικής αξιολόγησης των Συμμετεχόντων στον διαγωνισμό.  Oι ποσότητες που αναφέρονται στο σενάριο αναφοράς δεν είναι δεσμευτικές για την Τράπεζα. Συγκεκριμένα:
· Αναφορικά με τη διάθεση υποδομής και υπηρεσιών υποστήριξης, η ελάχιστη εγγυημένη ποσότητα προσδιορίζεται στην εξυπηρέτηση εννιακοσίων (900) υποψηφίων ανά εξεταστική περίοδο. Για αριθμό υποψηφίων μεγαλύτερο των εννιακοσίων (900), η τιμολόγηση θα πραγματοποιείται βάσει της χρήσης των υπηρεσιών που ζητήθηκαν από την Τράπεζα και διατέθηκαν από τον Ανάδοχο.
· Αναφορικά με τη διάθεση των συμπληρωματικών υπηρεσιών, η Τράπεζα δεν δεσμεύεται για την παραγγελία ελάχιστης ποσότητας. Οι υπηρεσίες αυτές θα παρέχονται κατόπιν σχετικού αιτήματος της Τράπεζας και ανάλογα με τις ανάγκες κάθε εξεταστικής περιόδου και θα τιμολογούνται βάσει της πραγματικής χρήσης, με εφαρμογή των αντίστοιχων συμβατικών τιμών μονάδας.
· Ο αριθμός των υποψηφίων κάθε εξεταστικής περιόδου θα γνωστοποιείται από την Τράπεζα στον Ανάδοχο το αργότερο είκοσι (20) ημερολογιακές ημέρες πριν από την ημερομηνία έναρξης των εξετάσεων. 
Οι υποβαλλόμενες οικονομικές προσφορές θα είναι δεσμευτικές για χρονικό διάστημα ενός (1) έτους[footnoteRef:12] από την ημερομηνία υπογραφής της σύμβασης. Για τα επόμενα δύο (2) έτη της σύμβασης, οι τιμές δύνανται να αναπροσαρμόζονται ετησίως, κατόπιν σχετικού αιτήματος του Αναδόχου, αποκλειστικά βάσει του ετήσιου Δείκτη Τιμών Καταναλωτή – ΔΤΚ, όπως αυτός δημοσιεύεται από την αρμόδια εθνική στατιστική αρχή, και έως το ύψους αυτού. Η Τράπεζα διατηρεί το δικαίωμα να αποδέχεται ή να απορρίπτει το αίτημα αναπροσαρμογής, κατόπιν αξιολόγησης της τεκμηρίωσης που θα υποβληθεί από τον Ανάδοχο. Διατηρεί, επίσης, το δικαίωμα, κατόπιν έγγραφης ειδοποίησης τουλάχιστον τρεις (3) μήνες πριν από τη λήξη της ετήσιας περιόδου, να διακόψει τη σύμβαση χωρίς επιπλέον κόστος. Κατά τα λοιπά, οι όροι της οικονομικής προσφοράς παραμένουν δεσμευτικοί και δεν επιτρέπεται η μονομερής αύξηση των τιμών πέραν των ανωτέρω προβλεπόμενων. [12:  Εντός του έτους θα περιλαμβάνονται τέσσερεις (4) εξεταστικές περίοδοι (ΣΚ).] 



[bookmark: _Toc240894796]ΠΑΡΑΡΤΗΜΑ III: ΟΔΗΓΙΕΣ ΕΚΔΟΣΗΣ ΕΓΓΥΗΤΙΚΗΣ ΣΥΜΜΕΤΟΧΗΣ / ΚΑΛΗΣ ΕΚΤΕΛΕΣΗΣ
Οδηγίες για την κατάρτιση εγγυητικής επιστολής Καλής Εκτέλεσης
Η εγγυητική επιστολή καλής εκτέλεσης είναι διατυπωμένη στην ελληνική γλώσσα. Εφόσον πρόκειται για εγγυητική επιστολή σε άλλη, πλην της ελληνικής, γλώσσα, αυτή γίνεται δεκτή εφόσον συνοδεύεται από επίσημη μετάφρασή της στην ελληνική γλώσσα. 
Η εγγυητική επιστολή εκδίδεται από πιστωτικό ίδρυμα ή άλλο νομικό πρόσωπο που έχει κατά νόμο το δικαίωμα αυτό και λειτουργεί νόμιμα στην Ελλάδα ή σε άλλο κράτος μέλος της Ευρωπαϊκής Ένωσης. 
Η εγγυητική επιστολή (καλής εκτέλεσης) απευθύνεται προς την Τράπεζα της Ελλάδος και περιλαμβάνει απαραίτητα ακόλουθα στοιχεία : 
1. Την ημερομηνία έκδοσης. 
2. Τον εκδότη (πλήρης επωνυμία – ΑΦΜ, διεύθυνση, τηλέφωνα κ.λπ.). 
3. Τον αριθμό της εγγυητικής επιστολής.
4. Τον τύπο της εγγυητικής επιστολής.
5. Το ποσό που καλύπτει η εγγυητική επιστολή. 
6. Την πλήρη επωνυμία και διεύθυνση του διαγωνιζόμενου ή του Αναδόχου υπέρ του οποίου εκδίδεται η εγγύηση, καθώς και το ΑΦΜ αυτού. 
7. Τον αριθμό της σχετικής προκήρυξης ή της σύμβασης και τα προς προμήθεια υλικά ή τις προς παροχή υπηρεσίες (Για τον διαγωνισμό «Παροχή Υπηρεσιών Φιλοξενίας για τη Διενέργεια Εξετάσεων πιστοποίησης της Τράπεζας της Ελλάδος» - Προκήρυξη ΜΠ.2026.64Α»).
8. Τον χρόνο για τον οποίο ισχύει η εγγυητική επιστολή. 
9. Ότι η εγγύηση παρέχεται ανέκκλητα και ανεπιφύλακτα, ο δε εκδότης παραιτείται της ενστάσεως διζήσεως.
10. Ότι το ποσόν της εγγύησης τηρείται στη διάθεση της Τράπεζας της Ελλάδος και ότι θα καταβληθεί ολικώς ή μερικώς χωρίς καμία από μέρος του εκδότη αντίρρηση ή ένσταση και χωρίς να ερευνηθεί το βάσιμο ή μη της απαίτησης, μέσα σε τρείς (3) ημέρες από την απλή έγγραφη ειδοποίησή του.
11. Τον όρο ότι σε περίπτωση κατάπτωσης της εγγύησης, θα αποδίδεται στην Τράπεζα το ονομαστικό ποσό της κατάπτωσης, ενώ τυχόν τέλη, φόροι ή άλλα έξοδα που αναλογούν, δεν θα παρακρατούνται από το ποσό της κατάπτωσης και θα βαρύνουν αποκλειστικά τον εκδότη της εγγυητικής επιστολής. 
12. Τον όρο ότι ο εκδότης της εγγυητικής επιστολής υποχρεούται να προβεί στην παράταση της εγγύησης, ύστερα από έγγραφη ειδοποίησή του από την Τράπεζα, που θα υποβληθεί πριν από την λήξη της εγγύησης.
13. Τον όρο ότι η εγγύηση όπως και κάθε υποχρέωση που απορρέει από αυτή θα διέπεται από τους Ελληνικούς νόμους, ενώ αρμόδια για επίλυση των τυχόν διαφορών που προκύπτουν από αυτή, θα είναι τα Δικαστήρια της Αθήνας. 

ΥΠΕΥΘΥΝΗ ΔΗΛΩΣΗ ΑΠΟΔΟΧΗΣ ΟΡΩΝ
(για χρήση μέσω gov.gr)

Ο κάτωθι υπογράφων ……………….. νόμιμος εκπρόσωπος της εταιρείας  ………………… (ή της ατομικής επιχείρησής μου) δηλώνω υπεύθυνα:

· την αποδοχή ανεπιφύλακτα όλων των όρων της Προκήρυξης ΜΠ.2026.64Α, 
· ότι μέχρι και την ημέρα υποβολής της προσφοράς δεν συντρέχει για την εταιρεία (ή την ατομική επιχείρησή μου) κάποια από τις παρακάτω περιπτώσεις:
i. δεν τελεί υπό πτώχευση, εκκαθάριση, αναγκαστική διαχείριση, πτωχευτικό συμβιβασμό ή άλλη ανάλογη κατάσταση αφερεγγυότητας.
ii. δεν εκκρεμεί διαδικασία κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού της εταιρείας (ή της ατομικής επιχείρησής μου) ή άλλη ανάλογη διαδικασία αφερεγγυότητας.
iii. είναι φορολογικά και ασφαλιστικά ενήμερη.
iv. δεν έχω διαπράξει σοβαρό επαγγελματικό παράπτωμα συναφές με το αντικείμενο του διαγωνισμού ή σε σχέση με την επαγγελματική τους ιδιότητα.
v. δεν έχω καταδικασθεί με αμετάκλητη απόφαση για κάποιο από τα αδικήματα της συμμετοχής σε εγκληματική οργάνωση, της νομιμοποίησης εσόδων από παράνομες δραστηριότητες, της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεωκοπίας.

Οι Συμμετέχοντες υποχρεούνται να συμπληρώσουν τον κάτωθι Πίνακα Συμμόρφωσης, τεκμηριώνοντας αναλυτικά τη συμμόρφωση της προσφερόμενης λύσης με τις απαιτήσεις του παρόντος τεύχους τεχνικών προδιαγραφών.
Για κάθε απαίτηση θα πρέπει να δηλώνεται σαφώς εάν καλύπτεται ή όχι, καθώς και να παρατίθεται σχετική τεκμηρίωση ή παραπομπή στην τεχνική προσφορά.
	Α/Α
	Ενότητα
	Περιγραφή Απαίτησης
	Συμμόρφωση (ΝΑΙ/ΟΧΙ)
	Παραπομπή/ Τεκμηρίωση

	Α. ΒΑΣΙΚΕΣ ΑΠΑΙΤΗΣΕΙΣ ΔΙΕΞΑΓΩΓΗΣ

	1. 
	1.1
	Δυνατότητα εξυπηρέτησης ≥200 ταυτόχρονων εξεταζόμενων για έγχαρτες εξετάσεις
	
	

	2. 
	1.1
	Δυνατότητα εξυπηρέτησης ≥200 ταυτόχρονων εξεταζόμενων για ψηφιακές εξετάσεις
	
	

	3. 
	1.1
	Διεξαγωγή εξετάσεων 4 ΣΚ/έτος
	
	

	4. 
	1.1
	Δυνατότητα εξυπηρέτησης κατά μέσο όρο 1.000 εξεταζόμενων ανά Σαββατοκύριακο, σε διαδοχικές εξεταστικές βάρδιες
	
	

	Β. ΧΩΡΟΣ ΚΑΙ ΦΥΣΙΚΗ ΥΠΟΔΟΜΗ

	5. 
	1.2
	Τοποθεσία εντός Αθηνών με εύκολη πρόσβαση
	
	

	6. 
	1.2.1
	Δυνατότητα φιλοξενίας ≥200 εξεταζόμενων ταυτόχρονα
	
	

	7. 
	1.2.1
	Διάθεση κατάλληλου  χώρου γραμματείας
	
	

	8. 
	1.2.1
	Διάθεση κατάλληλου χώρου αναμονής υποψηφίων
	
	

	9. 
	1.2.1
	Συμμόρφωση των εγκαταστάσεων με τις απαιτήσεις υγιεινής και ασφάλειας
	
	

	10. 
	1.2.1
	Προσβασιμότητα των εγκαταστάσεων για ΑμεΑ
	
	

	11. 
	1.2.1
	Διάθεση επιπλέον υποστηρικτικής αίθουσας
	
	

	12. 
	1.2.1
	Διάθεση πλήρως εξοπλισμένου φαρμακείου πρώτων βοηθειών
	
	

	13. 
	1.2.1
	Διαθεσιμότητα τηλεφωνικής γραμμής, ενεργής διεύθυνσης ηλεκτρονικού ταχυδρομείου και  εκτυπωτή
	
	

	14. 
	1.2.1
	Επαρκής φυσικός εξαερισμός και φωτισμός, θέρμανση, ψύξη και κατάλληλες συνθήκες μειωμένου θορύβου στις αίθουσες εξέτασης
	
	

	15. 
	1.2.1
	Κατάλληλη διαμόρφωση των αιθουσών με επαρκείς αποστάσεις
	
	

	16. 
	1.2.1
	Διάθεση εργονομικών καθισμάτων και κατάλληλων θρανίων για τη διεξαγωγή έγχαρτων ή ψηφιακών εξετάσεων
	
	

	17. 
	1.2.1
	Διαμόρφωση των αιθουσών κατά τρόπο που να επιτρέπει την επιτήρηση από πολλαπλά σημεία
	
	

	Γ. ΥΛΙΚΟΤΕΧΝΙΚΗ ΥΠΟΔΟΜΗ ΨΗΦΙΑΚΩΝ ΕΞΕΤΑΣΕΩΝ

	18. 
	1.2.2
	Σταθμοί Εργασίας, υποστηριζόμενο λογισμικό και δίκτυο, σύμφωνα με τις προδιαγραφές του Πίνακα 1
	
	

	19. 
	1.2.2
	Σύνδεση των σταθμών εργασίας μέσω ενσύρματου δικτύου
	
	

	20. 
	1.2.2
	Αξιόπιστη ηλεκτροδότηση των σταθμών εργασίας και χρήση UPS
	
	

	21. 
	1.2.2
	Εφεδρικός εξοπλισμός ≥5%
	
	

	22. 
	1.2.2
	Εφεδρική σύνδεση δικτύου
	
	

	23. 
	1.2.2
	Δυνατότητα κεντρικής διαχείρισης των σταθμών εργασίας

Οι Συμμετέχοντες υποχρεούνται να συμπληρώσουν τον κάτωθι πίνακα με στοιχεία από συναφή έργα έγχαρτων και σε κάθε περίπτωση ψηφιακών εξετάσεων που έχουν φιλοξενήσει στις εγκαταστάσεις τους, κατά προτίμηση τα τελευταία πέντε (5) έτη.
Η Τράπεζα διατηρεί το δικαίωμα να επικοινωνήσει με τους αναφερόμενους φορείς για να ζητηθούν πρόσθετες πληροφορίες σχετικά με τις παρεχόμενες υπηρεσίες και την πληρότητα αυτών.
	Πεδίο
	Έργο 1
	Έργο 2
	Έργο 3

	Φορέας / Πελάτης
	
	
	

	Τίτλος Έργου
	
	
	

	Περιγραφή
	
	
	

	Έτος Υλοποίησης
	
	
	

	Διάρκεια υλοποίησης
	
	
	

	Αριθμός εξεταζόμενων (ανά περίοδο)
	
	
	

	Μέγιστη ταυτόχρονη δυναμικότητα εξεταζόμενων (capacity)
	
	
	

	Στοιχεία Επικοινωνίας Υπευθύνου (Όνομα, Τηλέφωνο, Email)

Παρατίθεται κατωτέρω ενδεικτικά συμπληρωμένο υπόδειγμα πίνακα χρονοδιαγράμματος, με σκοπό τη διευκόλυνση των Συμμετεχόντων ως προς τον τρόπο παρουσίασης των απαιτούμενων στοιχείων. Οι Συμμετέχοντες οφείλουν να προσαρμόσουν και να συμπληρώσουν τον πίνακα σύμφωνα με την προτεινόμενη από αυτούς μεθοδολογία και το επιχειρησιακό τους μοντέλο. Το χρονοδιάγραμμα θα πρέπει να αποτυπώνει σαφώς τη χρονική αλληλουχία των ενεργειών και τον απαιτούμενο χρόνο προετοιμασίας των υποδομών πριν από κάθε εξεταστική περίοδο.
	Α/Α
	Ενέργεια
	Περιγραφή Ενέργειας
	Χρονοδιάγραμμα (έναρξη, λήξη, διάρκεια)
	Εμπλεκόμενο Προσωπικό 
(πλήθος και ειδικότητα)
	Παραδοτέο / Αποτέλεσμα
	Εξαρτήσεις / Περιορισμοί

	1. 
	Προετοιμασία χώρων για έγχαρτες εξετάσεις
	Διαμόρφωση αιθουσών, καθαρισμός, έλεγχος θέσεων
	
	2 άτομα καθαριότητας,
1 υπεύθυνος εγκαταστάσεων
	Έτοιμες αίθουσες σύμφωνα με προδιαγραφές
	

	2. 
	Προετοιμασία χώρων για ψηφιακές εξετάσεις
	Διαμόρφωση αιθουσών, καθαρισμός, έλεγχος θέσεων
	
	2 άτομα καθαριότητας,
1 υπεύθυνος εγκαταστάσεων
	Έτοιμες αίθουσες σύμφωνα με προδιαγραφές
	

	3. 
	Εγκατάσταση εξοπλισμού
	Τοποθέτηση & έλεγχος Η/Υ, περιφερειακών
	
	2 τεχνικοί Η/Υ
	Πλήρως εγκατεστημένος εξοπλισμός
	

	4. 
	Δικτυακή προετοιμασία
	Έλεγχος δικτύου, Internet, εφεδρικών συνδέσεων
	
	1 network engineer
	Διασφαλισμένη συνδεσιμότητα
	

	5. 
	Έλεγχος λογισμικού H/Y
	Εγκατάσταση / έλεγχος secure browser & λοιπών εφαρμογών
	
	2 τεχνικοί IT
	Έτοιμο λειτουργικό περιβάλλον εξέτασης
	

	6. 
	Ενημέρωση προσωπικού
	Κατανομή ρόλων, ενημέρωση προσωπικού
	
	1 υπεύθυνος έργου, 5 επιτηρητές
	Εκπαιδευμένο προσωπικό
	

	7. 
	Δοκιμαστική λειτουργία 
(test run)
	Προσομοίωση ψηφιακής εξέτασης (≥3 εργάσιμες ημέρες πριν)
	
	
	Επιβεβαίωση λειτουργίας συστήματος
	

	8. 
	Τελικός έλεγχος ετοιμότητας
	Επιβεβαίωση πλήρους λειτουργίας εγκαταστάσεων
	
	
	Πιστοποίηση ετοιμότητας
	

	9. 
	Διαχείριση αστοχιών
	Διαδικασία αποκατάστασης / αναπλήρωσης εξοπλισμού ή αιθουσών
	
	
	Εφεδρικό σχέδιο σε λειτουργία
	



